CELEX: 32003R0159
Language: el
Date: 2003-01-29 00:00:00
Title: Κανονισμός (ΕΚ) αριθ. 159/2003 της Επιτροπής, της 29ης Ιανουαρίου 2003, για τροποποίηση του κανονισμού (ΕΚ) αριθ. 2377/2002 της Επιτροπής, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή κριθής ζυθοποιίας προέλευσης τρίτων χωρών και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου

Avis juridique important

|

32003R0159

Κανονισμός (ΕΚ) αριθ. 159/2003 της Επιτροπής, της 29ης Ιανουαρίου 2003, για τροποποίηση του κανονισμού (ΕΚ) αριθ. 2377/2002 της Επιτροπής, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή κριθής ζυθοποιίας προέλευσης τρίτων χωρών και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου  

Επίσημη Εφημερίδα αριθ. L 025 της 30/01/2003 σ. 0037 - 0037

Κανονισμός (ΕΚ) αριθ. 159/2003 της Επιτροπήςτης 29ης Ιανουαρίου 2003για τροποποίηση του κανονισμού (ΕΚ) αριθ. 2377/2002 της Επιτροπής, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή κριθής ζυθοποιίας προέλευσης τρίτων χωρών και για τη θέσπιση παρέκκλισης από τον κανονισμό (ΕΟΚ) αριθ. 1766/92 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 12 παράγραφος 1,Εκτιμώντας τα ακόλουθα:(1) Ο κανονισμός (ΕΚ) αριθ. 2377/2002(3) άνοιξε δασμολογική ποσόστωση εισαγωγής για 50000 τόνους κριθής ζυθοποιίας υπαγόμενης στον κωδικό ΣΟ 1003 00 50. Ο κωδικός αυτός δημιουργήθηκε στο πλαίσιο των ειδικών διαπραγματεύσεων του Γύρου της Ουρουγουάης και αναφέρεται στον κωδικό SH 1003 00. Για να αποφευχθούν πρακτικά τελωνειακά προβλήματα κατά την εισαγωγή της κριθής ζυθοποιίας στο πλαίσιο της ποσόστωσης αυτής, πρέπει συνεπώς να χρησιμοποιηθεί ο κωδικός SH 1003 00, που καλύπτει και την κριθή ζυθοποιίας.(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η παράγραφος 1 του άρθρου 2 του κανονισμού (ΕΚ) αριθ. 2377/2002 αντικαθίσταται από την ακόλουθη παράγραφο:"1. Ανοίγεται δασμολογική ποσόστωση για την εισαγωγή 50000 τόνων κριθής ζυθοποιίας που υπάγεται στον κωδικό SH (ex) 1003 00 η οποία προορίζεται για την παρασκευή μπύρας που ωριμάζει σε δεξαμενές από ξύλο οξιάς."Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός εφαρμόζεται από την 1η Ιανουαρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Ιανουαρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 193 της 29.7.2000, σ. 1.(3) ΕΕ L 358 της 31.12.2002, σ. 95.